CELEX: 62009TN0322
Language: da
Date: 2009-08-14 00:00:00
Title: Sag T-322/09: Sag anlagt den 14. august 2009 — Al-Faqih og MIRA mod Rådet og Kommissionen

1.5.2010   
            
            
               DA
            
            
               Den Europæiske Unions Tidende
            
            
               C 113/47
            
         Sag anlagt den 14. august 2009 — Al-Faqih og MIRA mod Rådet og Kommissionen
   (Sag T-322/09)
   2010/C 113/77
   Processprog: engelsk
   
      Parter
   
   
      Sagsøgere: Saad Al-Faqih og Movement for Islamic Reform in Arabia (London, Det Forenede Kongerige) (ved barrister J. Jones og solicitor A. Raja)
   
      Sagsøgte: Rådet for Den Europæiske Union og Europa-Kommissionen
   
      Sagsøgernes påstande
   
   
               —
            
            
               Hel eller delvis annullation af Rådets forordning (EF) nr. 881/2002 (1), som ændret ved Kommissionens forordning (EF) nr. 14/2005 (2), nr. 492/2007 (3) og nr. 1190/2005 (4), og/eller annullation af Kommissionens forordning nr. 14/2005, nr. 492/2007 og nr. 1190/2005 for så vidt som de direkte eller indirekte berører sagsøgerne
            
         
               —
            
            
               Rådet og/eller Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Med deres stævning påstår sagsøgerne i henhold til artikel 230 EF annullation af Rådets forordning nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til Usama bin Laden, Al-Qaida-organisationen og Taliban, som ændret ved Kommissionens forordning (EF) nr. 14/2005 af 5. januar 2005, nr. 492/2007 af 3. maj 2007 og nr. 1190/2005 af 20. juli 2005, og/eller annullation af Kommissionens forordning (EF) nr. 14/2005, nr. 492/2007 og nr. 1190/2005, for så vidt som de direkte eller indirekte berører sagsøgerne.
   Sagsøgerne var optaget på De Forenede Nationers Sanktionskomités konsoliderede liste over personer og enheder, der har tilknytning til Usama bin Laden, Al-Qaida-organisationen og Taliban, hvis midler og økonomiske ressourcer vil blive indefrosset. Europa-Kommissionen vedtog derfor forordning (EF) nr. 14/2005 og nr. 1190/2005, i hvilke sagsøgernes navne blev tilføjet bilag I til Rådets forordning (EF) nr. 881/2002, der opregner de personer, grupper og enheder, der er omfattet af indefrysning af midler og økonomiske ressourcer indenfor EU. Optagelsen af den første sagsøger, Al Faqih, blev senere ændret ved Kommissionens forordning (EF) nr. 492/2007.
   Sagsøgerne gør følgende anbringender gældende til støtte for deres påstande:
   
                
            
            
               Sagsøgerne påstår, at indefrysningen af deres midler ved de anfægtede forordninger krænker deres grundlæggende menneskerettigheder, nemlig retten til kontradiktion og retten til en effektiv domstolsprøvelse, eftersom de ikke af Rådet og/eller Kommissionen blev oplyst om grundene til deres optagelse i bilag I til Rådets forordning (EF) nr. 881/2002 og ikke modtog noget bevis, der begrundede pålæggelsen af restriktive foranstaltninger. Sagsøgerne havde derfor ikke mulighed for at forsvare sig og anfægte optagelsesbeslutningerne i det europæiske retssystem.
            
         
                
            
            
               Sagsøgerne gør yderligere gældende, at deres ret til respekt for ejendomsretten er blevet krænket, eftersom de tidsubegrænsede restriktioner i denne ret på grund af indefrysningen af deres midler udgør et uforholdsmæssigt og uantageligt indgreb i denne grundlæggende menneskerettighed.
            
         
      (1)  Rådets forordning (EF) nr. 881/2002 af 27.5.2002 om indførelse af visse specifikke restriktive foranstaltninger mod visse personer og enheder, der har tilknytning til Usama bin Laden, Al-Qaida-organisationen og Taliban, og om ophævelse af Rådets forordning (EF) nr. 467/2001 om forbud mod udførsel af visse varer og tjenesteydelser til Afghanistan, om styrkelse af flyveforbuddet og om udvidelse af indefrysningen af midler og andre økonomiske ressourcer over for Taliban i Afghanistan (EFT L 139, s. 9).
   
      (2)  Kommissionens forordning (EF) nr. 14/2005 af 5.1.2005 om 42. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til Usama bin Laden, Al-Qaida-organisationen og Taliban, og om ophævelse af Rådets forordning (EF) nr. 467/2001 (EUT L 5, s. 10).
   
      (3)  Kommissionens forordning (EF) nr. 492/2007 af 3.5.2007 om 75. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til Usama bin Laden, Al-Qaida-organisationen og Taliban, og om ophævelse af Rådets forordning (EF) nr. 467/2001 (EUT L 116, s. 5).
   
      (4)  Kommissionens forordning (EF) nr. 1190/2005 af 20.7.2005 om 48. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til Usama bin Laden, Al-Qaida-organisationen og Taliban, og om ophævelse af Rådets forordning (EF) nr. 467/2001 (EUT 193, s. 27).